****

**ΠΡΟΚΗΡΥΞΗ**

του

Διατμηματικού Προγράμματος Μεταπτυχιακών Σπουδών

των Τμημάτων Γεωλογίας (επισπεύδον) και Βιολογίας, Σχολής Θετικών Επιστημών

του Παν/μίου Πατρών

**στην «ΩΚΕΑΝΟΓΡΑΦΙΑ - Eξερεύνηση, αποτύπωση και διαχείριση θαλάσσιου περιβάλλοντος»**

Ακαδημαϊκό έτος 2025-2026

Το Τμήμα Γεωλογίας ως επισπεύδoν Τμήμα μαζί με το συνεργαζόμενο Τμήμα Βιολογίας, της Σχολής Θετικών Επιστημών του Πανεπιστημίου Πατρών, ανακοινώνουν την προκήρυξη δεκαπέντε (15) θέσεων μεταπτυχιακών φοιτητών στο πλαίσιο λειτουργίας του Διατμηματικού Προγράμματος Μεταπτυχιακών Σπουδών (Δ.Π.Μ.Σ.) στην «ΩΚΕΑΝΟΓΡΑΦΙΑ - Eξερεύνηση, αποτύπωση και διαχείριση θαλάσσιου περιβάλλοντος» σύμφωνα με το ΦΕΚ 1414/4.3.2024/τ. B΄).

Στο Δ.Π.Μ.Σ. «**ΩΚΕΑΝΟΓΡΑΦΙΑ - Εξερεύνηση, αποτύπωση και διαχείριση θαλάσσιου περιβάλλοντος**» γίνονται δεκτοί πτυχιούχοι των Τμημάτων των Σχολών Θετικών Επιστημών, Πολυτεχνικών, Αρχαιολογικών-Ανθρωπιστικών, Γεωπονικών, Σχολών Περιβάλλοντος και Επιστημών της Θάλασσας και άλλων Σχολών συναφούς γνωστικού αντικειμένου, Πανεπιστημίων της ημεδαπής ή ομοταγών αναγνωρισμένων Ιδρυμάτων της αλλοδαπής καθώς και Πτυχιούχοι Τμημάτων αντίστοιχων ειδικοτήτων των ΑΤ.Ε.Ι., σύμφωνα με τις διατάξεις της κείμενης νομοθεσίας.

Η χρονική διάρκεια για την απονομή του Διπλώματος Μεταπτυχιακών Σπουδών (Δ.Μ.Σ.) ορίζεται σε τρία (3) ακαδημαϊκά εξάμηνα στα οποία περιλαμβάνεται και ο χρόνος εκπόνησης της διπλωματικής εργασίας.

Σημειώνεται ότι, δικαίωμα υποβολής αίτησης έχουν και τελειόφοιτοι των προαναφερόμενων ιδρυμάτων με την προϋπόθεση να προσκομίσουν έγκαιρα σχετική βεβαίωση για την περάτωση των σπουδών τους.

Οι ενδιαφερόμενοι καλούνται να συμπληρώσουν την αίτηση υποψηφιότητας που έχει αναρτηθεί στον παρακάτω σύνδεσμο:[www.geology.upatras.gr/images/pdf/postgraduate/ocean/AITHSH-GIA-DPMS-OCEAN-2025\_2026.pdf](http://www.geology.upatras.gr/images/pdf/postgraduate/ocean/AITHSH-GIA-DPMS-OCEAN-2025_2026.pdf) και να την υποβάλουν ηλεκτρονικά σε μορφή **PDF** από **Δευτέρα 1 Σεπτεμβρίου μέχρι την Τρίτη 30 Σεπτεμβρίου 2025** στη διεύθυνση:

[https://matrix.upatras.gr/sap/bc/webdynpro/sap/zups\_pg\_adm#](https://matrix.upatras.gr/sap/bc/webdynpro/sap/zups_pg_adm):   
(**ΠΡΟΣΟΧΗ:** όλα συμπληρώνονται με **ΚΕΦΑΛΑΙΑ ΓΡΑΜΜΑΤΑ και ΟΛΑ σε μορφή PDF**)**.**

Τα δικαιολογητικά που πρέπει να καταθέσουν ηλεκτρονικά οι υποψήφιοι μέσω της ανωτέρω πλατφόρμας είναι τα παρακάτω:

α) αίτηση συμμετοχής (ηλεκτρονικά μέσω του συνδέσμου: <https://matrix.upatras.gr/sap/bc/webdynpro/sap/zups_pg_adm)/>και σε έντυπη μορφή),

β) αντίγραφο πτυχίου ή βεβαίωση περάτωσης σπουδών,

γ) πιστοποιητικό αναλυτικής βαθμολογίας,

δ) αναλυτικό βιογραφικό σημείωμα με αναφορά αναλυτικά σε σπουδές, διδακτική ή και επαγγελματική εμπειρία, επιστημονική δραστηριότητα,

ε) αποδεικτικά ερευνητικής ή επαγγελματικής δραστηριότητας, (εάν υπάρχουν),

ζ) τουλάχιστον δύο συστατικές επιστολές (οι επιστολές πρέπει να υπογράφονται από μέλη ΔΕΠ του εκπαιδευτικού Ιδρύματος προέλευσης του υποψηφίου ή από μέλη ΔΕΠ άλλων εκπαιδευτικών Ιδρυμάτων που είναι εξοικειωμένα με την επιστημονική κατάρτιση του υποψηφίου), σύμφωνα με το ειδικό έντυπο συστατικής επιστολής που βρίσκεται αναρτημένο στον σύνδεσμο:

[www.geology.upatras.gr/images/pdf/postgraduate/ocean/PROTYPO-SYSTATIKHS-DPMS OCEAN-2025-2026.pdf](http://www.geology.upatras.gr/images/pdf/postgraduate/ocean/PROTYPO-SYSTATIKHS-DPMS%20OCEAN-2025-2026.pdf)

η) αντίγραφο μεταπτυχιακού τίτλου (εάν υπάρχει),

θ) δημοσιεύσεις σε περιοδικά με κριτές (εάν υπάρχουν),

ι) φωτοτυπία δύο όψεων της αστυνομικής ταυτότητας,

ια) αντίγραφο πιστοποιητικού γνώσης της αγγλικής γλώσσας (τουλάχιστον επιπέδου Lower) στο οποίο να φαίνεται το επίπεδο γνώσεων και ο τρόπος πιστοποίησης. (π.χ. - Τίτλο σπουδών από Εκπαιδευτικό Ίδρυμα αγγλόφωνης χώρας ή αγγλόφωνου προγράμματος σπουδών, - Πιστοποιητικό First Certificate in English, - Πιστοποιητικό Toefl με βαθμολογία τουλάχιστον 500 μόρια (ή 300 με το νέο τρόπο αξιολόγησης), - Πιστοποιητικό IELTS με βαθμό 6,5 και άνω, - Κρατικό Πιστοποιητικό Γλωσσομάθειας (επίπεδο Β2). Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητικού γλωσσομάθειας. Σε περίπτωση που δεν υπάρχουν οι ανωτέρω προϋποθέσεις για την καλή γνώση της αγγλικής γλώσσας, η Σ.Ε. του Δ.Π.Μ.Σ., θα αποφασίζει για

τον τρόπο εξέτασης των υποψηφίων προκειμένου να διαπιστώνεται η επάρκεια στην αγγλική γλώσσα Θετικά θα συνυπολογίζεται η γνώση και δεύτερης ξένης γλώσσας.

ιβ) βεβαίωση χρήσης ηλεκτρονικού υπολογιστή

Οι υποψήφιοι επίσης θα πρέπει να καταθέσουν **και ΣΕ ΕΝΤΥΠΗ ΜΟΡΦΗ** στη Γραμματεία του Τμήματος Γεωλογίας τα ανωτέρω δικαιολογητικά.

Για την επιλογή των υποψηφίων θα πραγματοποιηθεί συνέντευξη, για την ακριβή ημέρα και ώρα της οποίας, θα ενημερωθούν από τη Γραμματεία του Τμήματος.

Περισσότερες πληροφορίες παρέχονται από τη Γραμματεία του Τμήματος Γεωλογίας του Πανεπιστημίου Πατρών, Τ.Κ. 26504 Πανεπιστημιούπολη, Ρίο, τηλ.: 2610 997590 και 997922, (υπεύθυνη κ. Σοφία Μπακοπούλου, e-mail: sbakop@upatras.gr), καθώς και από την ιστοσελίδα του Τμήματος Γεωλογίας ([www.geology.upatras.gr](http://www.geology.upatras.gr)).

Ο Διευθυντής του Δ.Π.Μ.Σ.

Γεώργιος Παπαθεοδώρου

Καθηγητής